Eskom begin met fase 2-beurtkragFoto: Reint Dykema “Beurtkrag het van 15:00 af van fase een na fase twee beweeg,” het die kragvoorsiener gesê. Beurtkrag sal tot 22:00 Maandagaand voortduur. Fase een maak voorsiening vir die sny van tot 1 000MW se kragverbruik, fase twee tot 2 000MW en fase drie maak voorsiening vir die sny van tot 4 000MW se kragverbruik. “Ons weet nie wat is die rede nie, ons het net ŉ oproep van Eskom af ontvang om na fase twee te beweeg,” het Sol Masolo, woordvoerder van City Power, gesê. “Eskom-bestuurders is blykbaar in ŉ noodvergadering,” het hy gesê. Eskom het vroeër Maandag gesê die kragnetwerk is erg onder druk weens onvoorsiene tegniese probleme by sy kragstasies. Die kragvoorsiener het verbruikers versoek om hul geisers, lugverkoelers, swembadpompe en ander nie-noodsaaklike toestelle af te skakel.